

VLADA REPUBLIKE HRVATSKE

Zagreb, 20. prosinca 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Općini Dubrovačko primorje za zaduženje kod Hrvatske banke za obnovu i razvitak |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

**VLADA REPUBLIKE HRVATSKE**

Na temelju članka 120. stavka 4., a u vezi s člankom 121. stavkom 1. Zakona o proračunu („Narodne novine“, broj 144/21) i na temelju članka 31. stavka 2. Zakona o Vladi Republike Hrvatske („Narodne novine“, broj 150/11, 119/14, 93/16, 116/18, 80/22 i 78/24), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_ 2024. donijela

**O D L U K U**

**o davanju suglasnosti Općini Dubrovačko primorje za zaduženje**

**kod Hrvatske banke za obnovu i razvitak**

I.

Daje se suglasnost Općini Dubrovačko primorje za zaduženje kod Hrvatske banke za obnovu i razvitak u iznosu od 1.100.000,00 eura, s rokom otplate kredita od deset godina bez počeka, u 40 jednakih tromjesečnih rata, uz fiksnu godišnju kamatnu stopu od 3,05% i jednokratnu naknadu za obradu kredita u visini 0,2% od iznosa odobrenog kredita.

Sredstva će se koristiti za financiranje kapitalnog projekta „Završetak i rekonstrukcija građevine javne namjene - dječji vrtić i prostori građanskih udruga s dječjim igralištem“, sukladno Odluci Općinskog vijeća o zaduženju Općine Dubrovačko primorje za financiranje kapitalnog projekta „Završetak i rekonstrukcija građevine javne namjene - dječji vrtić i prostori građanskih udruga s dječjim igralištem“(K111800), KLASA:403-01/24-01/2, URBROJ: 2117/05-24-7 od 24. listopada 2024.

II.

Radi ostvarenja zaduženja iz točke I. ove Odluke, zadužuje se Općina Dubrovačko primorje da izradi planove proračunske potrošnje za godine u kojima treba planirati sredstva za otplatu kredita.

III.

Ova Odluka stupa na snagu danom donošenja.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Općina Dubrovačko primorje podnijela je Ministarstvu financija zahtjev KLASA: 403-01/24-01/3, URBROJ: 2117/05-24-1 od 28. listopada 2024. te dopunu zahtjeva KLASA: 403-01/24-01/3, URBROJ: 2117/05-24-2 od 12. studenoga 2024. za dobivanje suglasnosti Vlade Republike Hrvatske za zaduženje kod Hrvatske banke za obnovu i razvitak u iznosu od 1.100.000,00 eura, s rokom otplate kredita od deset godina bez počeka, u 40 jednakih tromjesečnih rata, uz fiksnu godišnju kamatnu stopu od 3,05% i jednokratnu naknadu za obradu kredita u visini 0,2% od iznosa odobrenog kredita.

Sredstva će se koristiti za financiranje kapitalnog projekta „Završetak i rekonstrukcija građevine javne namjene - dječji vrtić i prostori građanskih udruga s dječjim igralištem“, sukladno Odluci Općinskog vijeća o zaduženju Općine Dubrovačko primorje za financiranje kapitalnog projekta „Završetak i rekonstrukcija građevine javne namjene - dječji vrtić i prostori građanskih udruga s dječjim igralištem“(K111800), KLASA:403-01/24-01/2, URBROJ: 2117/05-24-7 od 24. listopada 2024.

Na temelju članaka 120. i 121. Zakona o proračunu (Narodne novine, br. 144/21), grad, općina i županija se mogu zadužiti za investiciju koja se financira iz njegova proračuna, ali godišnje obveze mogu iznositi najviše 20% ostvarenih prihoda u godini koja prethodi godini u kojoj se zadužuje, umanjenih za prihode iz članka 121. stavka 4. Zakona o proračunu.

Ostvareni proračunski prihodi Općine Dubrovačko primorje u 2023. godini, umanjeni za prihode iz članka 121. stavka 4. Zakona o proračunu, iznosili 1.284.782,93 eura. Udio godišnjeg obroka (anuiteta) traženog kredita u ostvarenim prihodima iznosi 9,21%, a ako se tomu pribroje godišnji anuiteti kredita iz prethodnih razdoblja te dospjele obveze, tada je ukupna obveza Općine 14,13%, što je u okviru Zakonom propisane granice.

S obzirom na izneseno, Ministarstvo financija predlaže da Vlada Republike Hrvatske donese odluku o davanju suglasnosti za zaduženje Općine Dubrovačko primorje.